Sarkanlapiņu atmatene

Sarkanlapiņu atmatene jeb sarkanlapu atmatene (Agaricus rusiophyllus, agrāk arī Psalliota rusiophylla) ir Latvijā reti atrodama maza atmateņu dzimtas sēne, kuras augļķermeņi ir ēdami. 

 Taksonomija 

Daļa avotu, īpaši Austrumeiropā, uzskata, ka tā ir viena suga ar ārēji ļoti līdzīgo sīko atmateni Agaricus comtulus,Atlas húb: Agaricus comtulus Fr. pečárka růžovolupenná (slovāku) taču galvenie avoti šo hipotēzi neatbalsta.Species Fungorum: Synonymy for Agaricus comtulus Fr.Species Fungorum: Synonymy for Agaricus rusiophyllus Lasch. Pastāv arī šī viedokļa apgrieztais variants, ka sīkā atmatene ir sarkanlapiņu atmatenes forma Agaricus rusiophyllus var. comtulus.Global Species : Agaricus rusiophyllus Dažādu sugu viedokļa atbalstītāji norāda uz to, ka sarkanlapiņu atmatene parasti veido cistīdas, bet sīkā - ne.Nomenclatural Study of the Genus Agaricus L. (Agaricales, Basidiomycotina ... - L. A. Parra Latvijas Mikologu biedrības Latvijā atrasto sēņu sugu sarakstā šīs sugas tiek atzītas par atsevišķām. No sēņotāja viedokļa šim strīdam ir tikai zinātniska nozīme. 

 Sēnes apraksts 

 Cepurīte: krāsa balta vai dzeltenīga ar sārtu nokrāsu un sarkanbrūnu vidu. Forma sākumā zvanveida, vēlāk izliekta ar pauguru vidū. Plāna un trausla, ar bārkstainu maliņu. Platums līdz 4 cm. Mīkstums bālgans vai iesārts, maigs, bez samanāmas smaržas.
 Lapiņas: sākumā sarkanīgas līdz sārti pelēcīgām un vecākām sēnēm tumši brūnas, plānas, brīvas, ciešas.
 Kātiņš: dzeltenīgi balts, pie pamata bieži bumbuļveida, ar dobumu un uz vecumu izzūdošu atkarenu gredzenu. Garums līdz 5 cm, resnums 0,2—0,3 cm. 
 Sporas: elipsoīdas, gludas, 4,5—5/3—3,5 µm.
 Bazīdijas: četrsporu, 15/4—5 µm.V.Lūkins, “Mušmires un atmatenes”, Avots, 1981., 81. lpp.Sugu enciklopēdija

 Augšanas apstākļi 

Augsnes saprofīte. Aug no jūlija līdz oktobrim parkos, dārzos, jauktos mežos un mežu pļavās.A.Balodis, “Rokasgrāmata sēņotājiem”, Liesma, 1974., 47. lpp.

 Barības vērtība 

Ēdama bez iepriekšējas novārīšanas.

 Līdzīgās sugas 

Sarkanlapiņu atmatene pieder pie sīko atmateņu grupas (Minores), pie kurām Latvijā vēl pieder sīkā atmatene, kuras ārējās pazīmes praktiski sakrīt, smiltāju atmatene, kuras cepurīte arī pelēcīgi balta, taču tā atrodama smilšainās augsnēs, un vīnsarkanā atmatene, kuras cepurīte vidū klāta sīkām zvīņām ar violetu nokrāsu, vēlāk kļūstot purpursarkani šķiedraina. Visas mazās atmatenes, ar kurām Latvijā šo sugu praktiski var sajaukt, ir ēdamas. Mušmires atšķiras no atmatenēm ar savām vienmēr baltajām lapiņām.

 Skatīt arī 

 Sēņošana
 Sēnes kulinārijā
 Atmateņu ģints

 Atsauces 

 Ārējās saites 

 Index Fungorum: Agaricus rusiophyllus Lasch
 Mycobank: Agaricus rusiophyllus

Kategorija:Atmatenes
Kategorija:Ēdamās sēnes
Kategorija:Lapiņu sēnes